Але, як прызнаецца сам Уладзімір Скарынкін, ён так прывык засынаць і прачынацца з думкамі і вобразамі аўтара Боскай камедыішто перастварыў і другі яго твор — Новае жыццё і марыў выдаць пад адной вокладкай з Боскай камедыяй бо тая амаль адразу стала рарытэтам. Але, на жаль, мара не здзейснілася, і таму паэт палічыў мэтазгодным перакласці яшчэ Кнігу песень Франчэска Петраркі і выдаць іх разам. Такім чынам, беларуская літаратура робіцца багацейшай яшчэ на два сусветнавядомыя творы, у якіх Беатрычэ і Лаура, апранутыя ў беларускія строі, выглядаюць гожа і прыгожа. 